Държавен вестник, бр. 103, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  103
и процедурите в оперативния щаб, както и 
непосредствените задачи на участващите в 
операцията;
6. издава разпореждания, които са задължи-
телни за всички лица, включени в състава за 
изпълнение на операцията; когато разпореж-
данията са издадени устно, се съставя писмен 
протокол;
7. определя лицата за водене на преговори 
при задържане на заложници след решение на 
Националния оперативен щаб;
8. след приключване на операцията за 
противодействие на тероризма организира из-
готвянето на отчет и анализ за извършените в 
щаба дейности и го представя на ръководителя 
на Националния оперативен щаб;
9. изпълнява и други задачи и дейности, 
предвидени в плановете за противодействие 
на тероризма и в нормативните актове.
(2) Ръководителят на антитерористичната 
операция информира министъра на вътрешните 
работи за изпълнението на операцията.
Чл. 38. (1) В зоната на антитерористичната 
операция могат да се ограничават отделни 
права на гражданите чрез прилагане на мерки 
и временни ограничения по чл. 39.
(2) В зоната на антитерористичната операция 
всяко лице е длъжно:
1. да понесе ограниченията и да изпълни 
задълженията във връзка с мерките, приложени 
от органите по чл. 39, ал. 1;
2. да оказва съдействие, да не пречи и да 
не възпрепятства органите, участващи в опе-
рацията;
3. да предостави комуникационни, съобщи-
телни и други технически средства;
4. да допусне влизането на органите, участва-
щи в операцията, и разполагането на специална 
техника, извършване на теренни преустройства, 
разчистване, отстраняване, унищожаване или 
повреждане на имущество, съоръжения и на-
саждения;
5. да предостави незабавно на органите, 
участващи в операцията, всяка известна му 
информация, свързана със заплахата от теро-
ризъм или с извършения терористичен акт.
(3) Средствата за масово осведомяване при 
поискване от ръководителя на операцията или от 
определен от него служител предават незабавно 
и без изменение съдържанието и смисъла на 
информацията, необходима за осведомяването 
на обществеността. Информацията се предава 
безвъзмездно.
(4) Информацията, която се разпространява 
чрез средствата за масово осведомяване по вре-
ме на антитерористична операция, не може да 
съдържа данни, разкриващи специални техники 
и тактики на операцията, самоличността на 
лицата, участващи в операцията, както и други 
данни, които могат да попречат на провежда-
нето на операцията или да застрашат живота 
и здравето на хората и на лицата, които под-
помагат извършването на операцията.
Чл. 39. (1) В зоната на антитерористичната 
операция органите на МВР, военнослужещите 
от въоръжените сили и определените по чл. 37, 
ал. 1, т. 4 органи, в рамките на своята ком-
петентност, имат право да прилагат следните 
мерки и временни ограничения:
1. проверка за самоличност на лицата;
2. задържане на лице при невъзможност да 
се установи самоличността му; при задържане 
от други органи се уведомяват полицейските 
органи на МВР и лицето им се предава;
3. задържане на лица, които възпрепятстват 
изпълнението на мерките при провеждането 
на операцията; при задържане от други органи 
се уведомяват полицейските органи на МВР 
и лицето им се предава;
4. доброволно или принудително извеждане 
на лица;
5. преместване на превозни средства;
6. усилване на охраната на стратегически 
обекти от значение за националната сигурност 
и на обекти на критичната инфраструктура;
7. използване на превозни средства на ор-
ганизации, независимо чия собственост са, 
с изключение на превозните средства, полз-
ващи се със специален статут по силата на 
международен договор, ратифициран и влязъл 
в сила за Република България, а в спешни 
случаи – и на превозни средства, принадле-
жащи на физически лица, за превозване на 
лица, нуждаещи се от спешна медицинска 
помощ в лечебните заведения за болнична 
помощ, както и за преследване на лица, ко-
гато забавянето може да застраши човешки 
живот или здраве;
8. спиране на производства и дейности, в 
които се използват взривни, радиоактивни, 
химически и биологично опасни вещества;
9. ползване или прекъсване на комуника-
ционни връзки;
10. извеждане на лица, живеещи на тери-
торията, в която се провежда операцията, и 
настаняването им на безопасни места;
11. провеждане на санитарно-епидемиоло-
гични, ветеринарни и други мерки;
12. спиране или отклоняване на движението 
на превозни средства и пешеходци по улиците 
в определени участъци или в цялата зона;
13. осигуряване на достъп на лицата, 
участващи в операцията, до жилищни, про-
изводствени и други сгради и помещения на 
физически и юридически лица;
14. проверка на физическите лица и тех-
ните вещи при влизане и излизане от зоната, 
в която се провежда операцията;
15. проверка на превозните средства и на 
превозваните в тях вещи, включително чрез 
използване на технически средства, при влиза-
не и излизане от зоната, в която се провежда 
операцията;